
شوومی (التطير)
گواستنەوەی نەخۆشی و شوومی و بایەقوش و صةفةر و كاریگەری ئەستێرە و دێو بوونی نییە 
شوومی (التطير) چییە ؟ وە بۆ ئەو ناوەیان لێ ناوە ؟
شوومی بریتییە لە رەشبینی لەوەی روو دەدات لە بینراوەكان یان بیستراوەكان یان رۆژەكان یان مانگەكان یان جگە لەوانە .
وە بە ئەو ناوەوە ناونراوە چونكە بنەمای رەشبینی لای عەرەب لە باڵندەكانەوە دەستی پێكرد ، وە نمونە لەسەر شوومی : رەشبینی بە بینینی هەندێ باڵندەوە یان گیاندارەوە وەكو قەلەرەش یان (كونەپەپو) یان پشیلەی رەش ، رەشبینی لە بینینی مرۆڤی كەم ئەندام ، رەشبینی بە هەندێ رۆژەكانەوە یان مانگەكانەوە وەكو مانگی صةفةر ، رەشبینی بە هەندێ لە ژمارەكانەوە ، ئەوەتا هەندێ لە بیدعەكاران رەشبینی دەكەن بە ژمارەوە (دە)وە ، وە رۆژئاواییەكان رەشبینی دەكەن بە ژمارە سیازدەوە ، رەشبینی بە شكاندنی شتێكەوە یان بەربوونەوەی ، رەشبینی بە كەش و هەواو بورج و شوێنەكانەوە.
ئەو شوومییەی كە نەهی لێكراوە كامەیە ؟
ئەوەیە كەوا لە مرۆڤ بكات بچێت بە دەم ئەو كارەوە كە دەیەوێت بیكات یان وازهێنان لەوەی كە دەیەوێت بیكات ، بەڵام كە مرۆڤ لە ناخی خۆیدا دەیبینێتەوە كاتێ شتێك دەبینێت یان دەیبیسێت خۆش بێت یان ناخۆش بێـت ، ئەوە كارێكە لۆمەی لەسەر ناكرێت ، ئیللا مەگەر لە گەڵیدا شۆڕ ببێتەوە كاری پێ بكات بە كردن یان وازهێنان. 
ئایە شوومی بیروباوەری كەسی موسڵمان لەكەدار دەكات ؟
وەڵام : بەڵێ .
چونكە پشت بەستن بە خوا لاواز دەبێت ، وە دڵی پەیوەست دەبێت بە جگە لە خواوە ، بە شتێكەوە نە قازانجی هەیە و نە زەرەر .
 ئایە شوومی شیركی گەورەیە یان شیركی بچووكە ؟
شوومی شیركی بچووكە لە گەڵ كەمالی ئەو تەوحیدە واجیبە ناگونجێ و جیاوازە ، پێغەمبەری خوا (صلى الله عليه وسلم) فەرموویەتی : شوومی شیركە ، شوومی شیركە (سێ جار)
وە لە فەرموودەیەكی ترا هاتووە : (گواستنەوەی نەخۆشی و شوومی بوونی نییە )
 وە هەركەسێك تووشی نەخۆشی شوومی بوو ئەوە چی پێویستە لەسەری ؟
پێویستە لەسەری تەوبە بكات و بگەڕێتەوە بۆ لای خوا ، وە سوننەتە بڵێت : (اللهم لا خير الا خيرك , و لا طير الا طيرك ولا اله غيرك) 
كەسی موسڵمان چۆن نەخۆشی شوومی لە خۆی دوور دەكاتەوە ؟
یەكەم : بە راستییەوە پشت بە خوا ببەستێت .
دووەم : بە بەهێزكردنی باوەڕی بە قەزا و قەدەری خوا .
سێیەم : بە زانست ، جوڵانەوەی باڵندەیەك یان جگە لە ئەوە هیچ كاریگەری لە موڵكی خوای گەورە و لە قەزا و قەدەری خوادا نییە .

